

**9. DKG-fundur starfsársins 2018-2019  
30 ára afmælisfögnuður Epsilondeildar DKG**23. nóv. 2019 – kl. 11-14  
Hótel Eldhestum

Dagskrá:  
   
1. Formaður, Ingibjörg Þorleifsdóttir, setti fund,bauð systur velkomnar og kveikti á kertum vináttu, trúmennsku og hjálpsemi. Þá kynnti hún góða gesti þær Ingibjörgu Elsu Guðmundsdóttur landssambandsforseta og Ingibjörgu Jónasdóttur Evrópuforseta. Þær færðu Epsilondeild heillaóskir og afmælisgjöf.  
2. Fundargerð síðasta fundar lesin.  
  
3. Afmælisnefnd tók við og setti hátíðarfögnuð.  
  
a. Guðni Gunnarsson flutti erindi.  
Guðni er frábær fyrirlesari og kom víða við. Hann sagði meðal annars: Athyglin er auðlindin, allt vex og dafnar sem við veitum athygli og ekkert vex án athygli. Erum við að hugsa um það sem við viljum eða það sem við viljum ekki.   
Guðni lék sér að orðum. Erum við að burðast með far-angur. Við erum kraftavert, kraftur í verki. Grundvallaratriði er að við verðum að vilja okkur sjálf.  
   
b. Hátíðarmálsverður.  
  
c. Elínborg Sigurðardóttir fór yfir sögu deildarinnar. Það var mjög góð yfirferð og upplýsandi. Hún rifjaði upp hátíðlegar athafnir, fjölbreytt þemu, fundi, ferðir og heimsóknir í gegnum tíðina.   
  
d. Ester Hjartardóttir sagði skemmtilega sögu um það þegar hún gekk formlega inn í Epsilon deild. Þá var hún með dóttur sína á brjósti og varð sú stutta að fá sitt á fundinum. Í lok sögunnar kynnti Ester dóttur sína þá hina sömu, jafnöldru deildarinnar og söng hún ásamt vini sínum nokkur gullfalleg lög, þau Abbý og Sæli.

Þær systur sem voru stofnfélagar voru kallaðar upp, þeim afhentar rósir og myndaðar. Fleiri fengu rósir og fjöldi mynda voru teknar. Afmælisnefnd var þakkað. Gestirnir óskuðu deildinni allra heilla og þökkuðu fyrir samverustundina. Það var einstakt hvað allt féll vel hvað að öðru þemu í erindum og sögum sem flutt voru og meira að segja gjöfin frá þeim Ingibjörgum sem var konfektkassi því einmitt hafði mannfólkinu verið líkt við mismunandi konfektmola. Kassinn verður opnaður á bókafundinum í janúar.

Fundi slitið